钦定古今图书集成/明伦汇编/氏族典/第454卷 > 《廖用贤尚友录》 > 宋湜
## 钦定古今图书集成/明伦汇编/氏族典/第454卷 > 《廖用贤尚友录》 > 宋湜

按《宋史宋湜传》：“湜字持正，京兆长安人。曾祖择，牟平
令。祖赞，万年令。父温，故晋天福中进士，至左补阙。弟
温舒，亦进士，至职方员外郎。湜，太平兴国五年进士，
释褐将作监丞，通判梓州榷盐院。宋准荐其文，拜著
作郎。雍熙三年，以右补阙知制诰。淳化二年，降均州
团练副使，召为礼部员外郎。至道元年，为翰林学士。”
真宗即位，拜中书舍人。真宗北巡，以扈从军列为行
阵，亲御铠甲于中。疾作，遣内侍护送供帐。至澶州，卒。
以子纶为太祝，纯为奉礼郎，弟某为光禄寺丞，湛为
大理寺丞；侄孙选同学究出身，谥曰“忠定。”